Manchu/Library/usiha be toloro jui

usiha be toloro jui (The boy that counts stars - 数星星的孩子)
usiha be toloro jui dobori ome, abkai jalu usiha aimaka ton akv nicuhe be niowanggiyan gu i alikv de sindaha adali sabubumbi. emu jui hvwa i dolo mama de nikeme tefi, uju be wesihun karafi, abkai untuhun be jorime usiha be tolombi. tere emken, juwe seme emu siran i udu tanggv usihai siden toloho. mama injeme gisureme: beliyen jui, geli usiha be tolome deribuhe. tenteke labdu usiha, gilir gilir seme balai axxandume. yasa gemu ilgaxara de, si tolome wajibume mutembio serede, jui gisureme: mama, tuwame sabure oci, uthai tolome wajibume mutembi, usiha udu axxamaha secibe, umai balai axxamahakvbi. mama tuwa, ere usiha deri tere usihai siden, da an i tenteke goro bihebi sehe. yeye yabume jifi gisureme: jui, sini tuwahangge jaci narhvn bime kimciku. abkai dele bihe usiha udu axxacibe,tesei siden i giyalabun umai kvbulirkv. musei mafari sa tesebe emu meyen emu meyen obume dendefi, kemuni gebu colo buhebi sehe. yeye biji ilinjafi, amargi ergi abkai untuhun be jorifi gisureme: si tuwa, tere nadan usiha, holbome acabuha de aimaka emu maxa i adali, terei gebu be naihv usiha sembi. tereci giyalabuhangge, goro akv bade bihe tere emu usiha, gebu be hadaha usiha sembi. naihv usiha daruhai hadaha usiha be horgime torgimbi sehe. yeye i gisurehe gisun mujangga bihenio? ere jui emu dobori sain i amgahakv, udu geri ilifi usiha be tuwaha. tere yala naihv usiha hadaha usiha be elheken i horgire be getuken i sabuha. ere usiha be toloro jui i gebu be jang heng sembi. han gurun forgon i niyalma. i mutume hvwaxame amba oho amala, abkai xu be sithvme sibkime fuhaxaha ofi, gebu algikan abkai xu i tacihasi ohobi.

Translation (译文)
翻译：

数星星的孩子 到了夜晚，满天的星星，看起来好像把无数的珍珠放在绿玉盘上一样. 有一个 孩子在院子里靠着奶奶坐着，抬头仰望，指着天空数星星. 他一个两个的，直 数到几百个星星. 奶奶笑着说：傻孩子，又开始数起星星来了，星星那么多，闪闪乱动，眼睛都 花了，你能数得完吗？孩子说：奶奶，要是看得见的话，就能数得完. 星星虽 然移动并不是乱动. 奶奶看，从这颗星星到那颗星星之间，仍然那么远. 爷爷走过来说，孩子，你的观察很仔细. 天上的星星虽然移动，但他们之间的 距离，并不会改变. 我们的祖先把他们分成一个一个的星座，还给了名号. 爷 爷停了片刻，指着北方的天空说，你看，那七颗星星，连接起来，就像勺子一 样，他的名字叫做北斗星. 离他不远的那一颗，名字叫做北极星. 北斗星常常 绕着北极星旋转. 爷爷说的话是真的吗？这个孩子一个没睡好，几次起来观察 星星. 他果真轻轻楚楚的看见北斗星慢慢的绕着北极星旋转. 这个数星星的孩子，名叫张衡. 是汉朝时候的人. 他长大以后，因为专心研究 天文，成为著名的天文学家.